NARVA JOAORU ARHITEKTUURIVÕISTLUS

S E L E T U S K I R I

Planeeringuline ja maastikuarhitektuurne idee

Narva Joaoru on suure potentsiaaliga ala, paraku praegu linnaga halvasti seotud ja vähe kasutatud. Joaoru puhkeala ei ole võimalik korraga valmis ehitada. Käesoleva töö eesmärk on plaanida siduv võrgustik ja esimene käivitav objekt - luua eeldused ja võimalused ala jätkuvaks arenguks tulevikus. Olevasse on sekkutud võimalikult vähe, kasutatud on Jõeoru reljeefi ja väljakujunenud kõrghaljastust. Jõeorg on muudetud külastajatele juurdepääsetavaks ja atraktiivseks, see käivitab ka alaga külgnevate kesklinna kvartalite arengu. Loodud on Narva linna läbiv jõe-äärne sidus rekreatsioonivöönd - Joaoru on seotud südalinnaga, Hermanni kindlusega ning jõeäärsete promenaadide kaudu Pimeaia ja bastionidega.

Arenduse etapid :

1. Rannakohvik , supelrand ja suur parkla
2. Ühendusteed, matkarajad, paviljonid, puhkepaigad
3. Spordiplatsid, staadion, amfiteater, lokaalsed parklad
4. Arheoloogiline ala, naaberkvartalite tihendamine

Läbivad liikumised ja logistika

Joaorgu tulevikus liiklus ei läbi.

Liiklus on suunatud parklatesse, peamine neist asub Raja tn.kõrval orus, supelranna kõrval.Väiksemad parklad on Rugodivi klubi ning plaanitud vabaõhulava ja spordiväljakute naabruses.Jalakäiguteed on kavandatud ringteedena ja võimaldavad ette võtta erinevaid retki. Peamised teed on plaanitud arvestades teenindavat transporti ja mehhaniseeritud hooldamist. Talvel on teed kasutatavad suusaradadena.

Avalik ruum

Joaoru puhkeala on seotud Hermanni kindluse hooviga tunnel-lift skeemiga.Vabaõhulava on ühendatud rannapromenaadi ja Aleksandri kirikuga.Sportmängude tsoon on plaanitud endise Juhkentali kooli naabrusse, piirkonna arenguks on oluline leida vanale koolihoonele uus toimiv funktsioon. Raudteesilla kõrval on koerte jalutusväljak. Tulevikuprojektiks jääb arheoloogiline teemapark – kiviaja asulakoht.

Hoonete arhitektuurne lahendus uus funktsioon

Rannakohvik on lahendatud ühe pika hoonena, mis ühendab supelranna ja kindluse aluse avaliku platsi. Hoone on seotud reljeefiga, avanedes jõele ja varjates parklapoolset varustushoovi. Jõesaarele on plaanitud paviljonid, varjualused ja istumisnurgad. Kõik ehitised on tagasihoidlikus laadis, allutatud maastiku ja haljastuse loogikale.

Väikevormid

Kasutatud on unikaal-inventari (istmed,lauad,prügiurnid) ja-valgusteid.

Valik on tehtud kestev ja vandaalikindel.

Näitajad

planeeringuala pindala 171 350 m2

rannakohvik

*netopind* 1 400 m2

*brutopind* 1 700 m2

*maht*  5 800 m3

parkimiskohti 200